arabesk
        
         (ballett)
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: begreper
Arabesk i ballett er en posisjon hvor danseren står på ett ben med det andre benet rettet bakover. Ståbenet kan være bøyd eller strukket, på flat fot, på halvtå eller på tåspissene. Det bakoverstrukne benet er strukket, enten det befinner seg på gulvet (degagé derriere) eller i lufta (arabesque en l'air). Armene kan holdes i ulike harmoniske posisjoner.
Ordet arabesk refererer til en arabisk stil hvor figurer og konturer produserer et intrkat mønster av sammeflettede linjer.Arabesken navngis på ulike måter i ulike skoler. Noen eksempler på navn er: Første arabesk, andre arabesk, tredje arabesk, fjerde arabesk; arabesque a deux bras, arabesque penchée. Felles for alle er at ett ben alltid er strukket bak. Den franske skolen refererer til to arabesker, Royal Academy of Dance RAD bruker tre arabesker, Vaganova benevner fire og Checcettisystemet har fem ulike arabesker. Les mer i Store norske leksikon ballett